
RAPORT DE SPECIALITATE ,


Privind aprobarea trecerii din proprietatea privată a Municipiului Timișoara în domeniul public al Municipiului Timișoara a terenurilor înscrise în C.F. nr.441484 Timișoara și C.F. nr.440814 Timișoara 


Având în vedere adresa nr. CT2020-002102 din data de 16.06.2020, prin care S.C. A&M Vest Company S.R.L. ne solicită trecerea din domeniul privat al municipiului Timișoara în domeniul public al municipiului Timișoara a terenurilor situate în Timișoara str.Câmpina nr.39 și 41-43-49, înscrise în CF nr.441484 Timișoara și CF nr.440814 Timișoara .
Având în vedere adresa nr.CT2020-2102/09.07.2020 prin care Compartimentul Administrare Fond Funciar ne înstiințează că parcelele cu nr.top. Sarmeș 1830 și 1831 care se suprapun cu parcelele cu nr.cad. 440884 și parcela cu nr.cad. 441484, nu sunt solicitate de către foștii proprietari sau moștenitorii acestora .
Având în vedere adresa nr. CT2020-2102/22.06.2020 a Serviciului Juridic, prin care ne comunică că nu figurează litigii pe rolul instanțelor de judecată în curs de soluționare pentru imobilele situate în Timișoara str.Câmpina nr.39 și nr.41-43-49.
Având în vedere HCLMT nr.16/2016, privind aprobarea dobândirii de către Municipiul Timişoara a terenului ce face obiectul renunţării la dreptul de proprietate de către SC ZIEGLER 2009 SRL, terenul înscris în CF nr.441484 Timișoara a fost trecut în domeniul privat al municipiului Timișoara , cu destinația de drum .
	Având în vedere HCLMT nr.17/2016, privind aprobarea dobândirii de către Municipiul Timişoara a terenului ce face obiectul renunţării la dreptul de proprietate de către Timcon SA, terenul înscris în CF nr.440814 Timișoara a fost trecut în domeniul privat al municipiului Timișoara, cu destinația de drum .
	Terenurile situate în Timișoara, înscrise în CF nr.441484 Timișoara și 440814 Timișoara sunt înregistrate în evidența Municipiului Timișoara-domeniu privat cu numerele de inventar 6955 și 6956.
Conform art.296 din Ordonanța de Urgență nr.57/2019 ” (2) Trecerea unui bun din domeniul  privat al unei unităţi administrativ-teritoriale în domeniul public al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz.”
Potrivit Anexei 4 din Ordonanța de Urgență nr.57/2019 privind Codul Administrativ terenurile înscrise în CF nr.441484 Timișoara și CF nr.440814 Timișoara  sunt de natura domeniului public, acestea având  categoria de folosință drum .
 	Având în vedere C.F. nr.441484-Timişoara nr.cad/top. 441484 în suprafaţă de 315mp.
	Având în vedere C.F. nr.440814- Timișoara nr.cad.440814 în suprafață de 937 mp.
          	Având în vedere cele enumerate mai sus, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul privat al municipiului Timișoara în domeniul public al municipiului Timișoara a terenului situat în str. Câmpina nr.39, înscris în C.F. nr.441484 Timişoara nr.cad.441484 în suprafață de 315 mp respectiv terenul situat în Timișoara str. Câmpina nr.41-43-49 înscris în CF nr.440814 Timișoara nr.cad.440814 în suprafață de 937mp.
Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

